Súradnice: 48°20′37″S 19°33′31″V﻿ / ﻿48,3435°S 19,5585°V﻿ / 48.3435; 19.5585

**Poddielsky potok** je potok v regióne Novohrad (región), v obciach Praha (okres Lučenec), Lupoč a Lehôtka v okrese Lučenec v Banskobystrickom kraji. Je pravostranným prítokom vodného toku Mašková (potok) ; má dĺžku 6,1 km. Je vodným tokom IV. rádu. Hydrologický identifikátor: 4-24-02-1067. Geomorfologická kategorizácia: v pramennej oblasti geomorfologický celok Ostrôžky, v dolnej časti toku pomedzie geomorfologického celku Juhoslovenská kotlina a geomorfologického podcelku Lučenská kotlina.

Prameň
------

Pramení v nadmorskej výške 522 m n. m. v lesnom extraviláne premiešanom s trvalými trávnymi porastmi v južnej časti územia obce Praha (okres Lučenec), severne od jej intravilánu a juhovýchodne od vrchu a pasienka *Vŕšok* s nadmorskou výškou 574 m n. m. v okrese Lučenec v Banskobystrickom kraji, v geomorfologickom celku Ostrôžky.

Opis toku
---------

Od prameňa tečie juhovýchodným smerom územím obce Praha (okres Lučenec), obmýva pravým brehom pasienok *Makovište* v obci Praha (okres Lučenec), preteká cez pasienok *Dielec* v obci Praha (okres Lučenec), v nadmorskej výške 446 m n. m. pretína obecnú hranicu medzi obcami Praha (okres Lučenec) a Lupoč, obmýva pole *Skalička* v obci Lupoč, v nadmorskej výške 420 m n. m. priberá bezmenný ľavostranný prítok v Lupoči, preteká lesným extravilánom územím obce Lupoč, ľavým brehom obmýva les *Bartalovo* v Lupoči, preteká cez trvalé trávne porasty obce Lupoč, ľavým brehom obmýva poľnohospodársku farmu, obmýva pravým brehom pasienok *Prielohy* v Lupoči, obmýva ľavým brehom iné pole s rovnakým názvom *Dielec* tentoraz v Lupoči, v nadmorskej výške 291 m n. m. pretína cestu Lupoč - Praha (okres Lučenec), v nadmorskej výške 246 m n. m. prekračuje obecnú hranicu medzi Lupočom a obcou Lehôtka, obmýva pole *Lipina* v obci Lehôtka, obmýva ľavým brehom pole *Krajné* v obci Lehôtka, obmýva pravým brehom pole *Na močiar* v obci Lehôtka, v nadmorskej výške 219 m n. m. severovýchodne od intravilánu Lehôtky na území obce Lehôtka ústi do vodného toku Mašková (potok) ako jej pravostranný prítok.
Vodný tok *Poddielsky potok* má jeden bezmenný prítok..

Vodný tok *Poddielsky potok* vzniká, preteká a ústi do Maškovej v obciach Praha (okres Lučenec), Lupoč a Lehôtka v okrese Lučenec v Banskobystrickom kraji, v pramennej oblasti v geomorfologickom celku Ostrôžky, v dolnom toku na pomedzí geomorfologického celku Juhoslovenská kotlina, v geomorfologickom podcelku Lučenská kotlina.

Pôvod názvu
-----------

Hydronymum *Poddielsky potok* na území obcí Praha (okres Lučenec), Lupoč a Lehôtka nemá zreteľný pôvod. Motivácia pomenovania môže byť v *polohe potoka pod zatiaľ neidentifikovaným geografickým objektom Diel/ diel* so stredovekým toponymickým významom *vrch, kopec*, alebo po rozšírení o formant *-ec* v dnešnom pasienku *Dielec* v pôvodnom význame zdrobneniny *malý vrch, malý kopec* v obci Praha (okres Lučenec), cez ktorý preteká, alebo po rozšírení o formant *-ec* v dnešnom poli *Dielec* v pôvodnom význame zdrobneniny *malý vrch, malý kopec* v obci Lupoč, ktoré obmýva. Z toponyma *Diel/ Dielec* rozšírením o predponu *Pod-* a o formant *-sky*, kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena *Poddielsky potok* ako súčasť veľmi početnej skupiny názvov v slovenskej toponymii, najmä hydronymii.
Názov potoka *Poddielsky potok* bol štandardizovaný v roku 1976. V priestore slovenskej hydronymie je to jedinečné hydronymum, bez nebezpečenstva homonymie.

Referencie
----------

1. ↑  Názvy potokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-02-06.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-02-03]
3. ↑  Priebeh vodného toku Poddielsky potok v Základnej báze údajov geografického informačného systému ZB GIS. Dostupné on-line na  [cit. 2022-02-06].
4. ↑  Geografické názvy okresu Lučenec A 25. Geografické názvoslovné zoznamy OSN Slovenskej republiky. Bratislava: Slovenský úrad geodézie a kartografie, P-306/1992 z 11.8.1992. 93 s. S. 38, 42, 43, 53, 54, 67, 73, 74, 76, 79, 80, 83. ISBN 80-8900509-7-2.
5. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 10, 85, 86, 93. 079-902-87
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 127, 128, 132, 142, 143, 154.
7. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Stredoslovenský kraj. Slovenský úrad geodézie a kartografie, č. P-164/1976 z 23.06.1976, Kartografické informácie 9. 177 s. S. 30, 114. Bratislava 1977. 79-008-76.

| * z
* d
* u
Vodné toky v povodí **Maškovej** |
| --- |
| *Mašková* → *Ipeľ* → *Dunaj* |
| Dálovský potok · Jelšovík · Kamenné · Klenický potok · **Mašková** · Poddielsky potok · Ronok · Rudník · Velický potok |